લો કમિશન ઓફ ઈન્ડીયા દ્વારા ધી એડવોકેટ એક્ટ ૧૯૬૧માં સુધારો લાવવા માટે એમેન્ડમેન્ટ બીલ ર૦૧૭ના વિરોધમાં આજે આણંદ જિલ્લાની તમામ કોર્ટના વકીલોએ કામકાજથી અળગા રહી હડતાળ પાડી ખેડા અને આણંદ જિલ્લાની કોર્ટની બહાર વકીલોએ ધરણાં કરી તેમજ સુત્રોચ્ચાર કરી વિરોધ પ્રદર્શન કરી બિલની હોળી કરી હતી અને આ બિલ વકીલાતના વ્યવસાય પર તરાપ મારતું અને વકીલો વિરોધી હોઈ તેનો વિરોધ પ્રર્દિશત કર્યો હતો જયારે વકીલોની હડતાલને લઈને અસીલોને ધક્કો પડતા વકીલોએ અસીલોને ગુલાબનું ફુલ આપી વકીલોને સહકાર આપવા અપીલ કરી કલેકટરને આવેદનપત્ર આપી સુધારા બીલને રદ કરવા માંગણી કરી હતી.